ᱱᱟᱥᱤᱠ

ᱱᱟᱥᱤᱠ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱠᱚᱧᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱢᱟᱨᱮ ᱥᱚᱦᱚᱨ ᱠᱟᱱᱟ ᱾ ᱜᱚᱫᱟᱣᱟᱨᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ, ᱱᱟᱥᱤᱠ ᱫᱚ ᱦᱤᱱᱫᱩ ᱵᱚᱸᱜᱟ ᱛᱷᱟᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱫᱚ ᱠᱩᱢᱵᱷ ᱢᱮᱞᱟ ᱠᱟᱱᱟ ᱱᱚᱣᱟ ᱫᱚ ᱑᱒ ᱥᱟᱞ ᱨᱮ ᱦᱩᱭᱩᱜᱼᱟ ᱾

ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱑᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱱᱚᱣᱟ ᱥᱚᱦᱚᱨ ᱫᱚ "ᱣᱟᱭᱤᱱ ᱠᱮᱯᱤᱴᱟᱞ ᱳᱯᱷ ᱤᱱᱰᱤᱭᱟ" ᱠᱚ ᱢᱮᱛᱟᱜᱼᱟ ᱪᱮᱫᱟᱜ ᱪᱮ ᱥᱤᱧᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱨᱮ ᱟᱝᱜᱩᱨ ᱪᱟᱥ ᱟᱨ ᱣᱟᱭᱤᱱᱚᱨᱤ ᱱᱟᱥᱤᱠ ᱨᱮ ᱢᱮᱱᱟᱜᱼᱟ ᱾

ᱪᱷᱟᱹᱴᱭᱟᱹᱨ
ᱨᱟᱢᱟᱭᱚᱬ ᱟᱜ ᱞᱮᱠᱟᱛᱮ, ᱱᱟᱥᱤᱠ ᱜᱚᱫᱟᱣᱟᱨᱤ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱚᱠᱚᱭ ᱞᱚᱠᱷᱚᱱ ᱫᱚ ᱵᱷᱟᱜᱽᱜᱟᱱ ᱨᱟᱢ ᱟᱜ ᱢᱟᱱᱮ ᱛᱮ, ᱥᱩᱨᱯᱟᱬᱠᱷᱟ ᱢᱩᱸ ᱜᱮᱫ ᱞᱮᱫᱼᱟ ᱛᱟᱦᱮᱸᱫ ᱟᱨ ᱱᱚᱣᱟ ᱞᱮᱠᱟ ᱜᱮ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ "ᱱᱟᱥᱤᱠ" ᱫᱚᱦᱚ ᱮᱱᱟ ᱾

 ᱱᱟᱜᱟᱢ 

 ᱚᱛᱱᱚᱜ 
ᱱᱟᱥᱤᱠ, ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱴᱷᱟᱶ ᱨᱮ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱕᱘᱔ ᱢᱤᱴᱚᱨ (᱑,᱙᱑᱖ ᱯᱷᱤᱴ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱱᱟᱯᱟᱭ ᱞᱮᱠᱟᱛᱮ ᱨᱟᱵᱟᱝ ᱡᱷᱚᱦ ᱟᱭᱤᱰᱤᱞ ᱞᱚᱞᱚ ᱚᱝᱥᱚᱝ ᱵᱷᱤᱱᱮ ᱵᱷᱤᱱᱮ ᱯᱟᱥᱱᱟᱜᱼᱟ ᱾

ᱜᱚᱫᱟᱣᱟᱨᱤ ᱜᱟᱰᱟ, ᱵᱨᱚᱦᱢᱟᱜᱤᱨᱤ ᱵᱩᱨᱩ, ᱛᱨᱤᱢᱵᱟᱠᱮᱥᱚᱨ ᱠᱷᱚᱱ ᱱᱟᱥᱤᱠ ᱠᱷᱚᱱ ᱒᱔ ᱠᱤᱞᱚᱢᱤᱴᱚᱨ (᱑᱕ ᱢᱤᱞ) ᱥᱟᱸᱜᱤᱧ ᱚᱱᱰᱚᱠᱟ ᱟᱨ ᱥᱚᱦᱚᱨ ᱛᱟᱞᱟ ᱴᱷᱟᱶ ᱨᱮ, ᱢᱟᱨᱮ ᱚᱲᱟᱜ ᱵᱟᱥᱛᱤ ᱞᱮᱠᱟᱛᱮ ᱞᱤᱸᱡᱤᱱᱟ ᱾ ᱥᱚᱦᱚᱨ ᱥᱩᱨ ᱨᱮ ᱠᱟᱹᱨᱠᱷᱟᱱᱟ ᱤᱫᱤ ᱛᱮ ᱵᱮᱱᱟᱣ ᱟᱠᱟᱱᱟ ᱩᱱᱩᱥᱩᱞ ᱯᱨᱚᱫᱩᱥᱚᱱ ᱤᱫᱤ ᱛᱮ ᱜᱟᱰᱟ ᱠᱷᱟᱨᱛᱟᱨᱱᱟᱠ ᱫᱚᱨ ᱠᱷᱚᱱ ᱜᱩᱡᱩᱜ ᱠᱟᱱᱟ ᱠᱚ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱱᱚᱣᱟ ᱱᱟᱯᱟᱭ ᱛᱮ ᱠᱚ ᱯᱷᱩᱨᱪᱟᱹ ᱠᱮᱫᱼᱟ ᱾

ᱱᱟᱥᱤᱠ ᱫᱟᱠᱠᱟᱱ ᱯᱟᱴᱷᱟᱨ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱱᱚᱣᱟ ᱢᱤᱫᱴᱟᱝ ᱢᱟᱨᱮ ᱥᱮᱸᱜᱮᱞ ᱵᱩᱨᱩ ᱵᱮᱱᱟᱣ ᱟᱠᱟᱱᱟ ᱾

ᱛᱨᱤᱢᱵᱟᱠᱮᱥᱚᱨ ᱥᱚᱦᱚᱨ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ (᱑᱙ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ, ᱚᱠᱟ ᱠᱷᱚᱱ ᱜᱚᱫᱟᱣᱟᱨᱤ ᱜᱟᱰᱟ ᱨᱮᱱᱟᱜ ᱡᱟᱱᱟᱢ ᱦᱩᱭᱩᱜ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱚᱛ ᱴᱚᱴᱷᱟ ᱒᱕᱙.᱑᱓ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱑᱐᱐.᱐᱕ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱱᱟᱥᱤᱠ ᱥᱩᱨ ᱟᱸᱡᱚᱱᱮᱨᱤ ᱫᱚ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱦᱟᱱᱩᱢᱟᱱ ᱟᱜ ᱡᱟᱱᱟᱢ ᱴᱷᱟᱶ ᱠᱚ ᱢᱟᱱᱟᱣᱟ ᱾

 ᱦᱚᱲ ᱮᱞ 
ᱢᱩᱢᱵᱟᱭ, ᱯᱩᱱᱮ ᱟᱨ ᱱᱟᱜᱽᱯᱩᱨ ᱛᱟᱭᱚᱢ ᱦᱚᱲ ᱮᱞ ᱞᱮᱠᱟᱛᱮ ᱱᱟᱥᱤᱠ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ, ᱒᱐᱑᱑ ᱨᱮᱱᱟᱜ ᱞᱮᱠᱟᱛᱮ, ᱱᱟᱥᱤᱠ ᱨᱤᱱ ᱦᱚᱲ ᱮᱞ ᱑᱔,᱘᱖,᱐᱕᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ ᱗,᱘᱒,᱕᱑᱗ ᱟᱨ ᱛᱤᱨᱞᱟᱹ ᱟᱜ ᱮᱞ ᱗᱐᱓,᱖᱓᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱢᱟᱦᱟᱱᱟᱜᱟᱨ ᱱᱟᱥᱤᱠ ᱨᱤᱱ ᱦᱚᱲ ᱮᱞ ᱑᱕,᱖᱑,᱘᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱚᱱᱰᱮ ᱠᱷᱚᱱ ᱘᱒᱑,᱙᱒᱑ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱗᱓᱙,᱘᱘᱘ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱟᱥᱤᱠ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱙.᱘᱕% ᱛᱟᱦᱮᱸ ᱠᱟᱱᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱓.᱔᱐% ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱘᱕.᱙᱒% ᱛᱟᱦᱮᱸ ᱠᱟᱱᱟ ᱾

ᱱᱟᱥᱤᱠ ᱥᱚᱦᱚᱨ ᱞᱟᱹᱜᱤᱫ ᱛᱮ ᱡᱟᱱᱟᱝ ᱡᱟᱹᱱᱤ ᱘᱙᱔ ᱠᱷᱚᱱ ᱑,᱐᱐᱐ ᱠᱚᱲᱟ ᱴᱷᱮᱱ ᱢᱮᱱᱟᱜᱼᱟ ᱾ ᱑,᱐᱐᱐ ᱠᱚᱲᱟ ᱨᱮ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱘᱖᱕ ᱠᱩᱲᱤ ᱟᱜ ᱢᱮᱱᱟᱜᱼᱟ ᱾ ᱱᱟᱥᱤᱠ ᱨᱮ, ᱑᱑.᱔᱒% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱮᱨᱢᱟ ᱒᱐᱑᱑ ᱨᱮ ᱱᱟᱥᱤᱠ ᱟᱨᱵᱟᱱ ᱮᱜᱽᱞᱚᱢᱨᱮᱥᱚᱱ ᱨᱤᱱ ᱦᱚᱲ ᱮᱞ ᱑᱑,᱕᱒,᱓᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱞᱮᱠᱟ ᱱᱚᱣᱟ ᱢᱩᱢᱵᱟᱭ, ᱯᱩᱱᱮ ᱟᱨ ᱱᱟᱜᱽᱯᱩᱨ ᱛᱟᱭᱚᱢ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱝ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱜᱩᱴ (ᱡᱟᱸᱦᱟ ᱨᱮ ᱫᱮᱳᱞᱤ ᱞᱮᱠᱟᱱ ᱥᱚᱦᱨᱤ ᱴᱚᱴᱷᱟ ᱥᱮᱞᱮᱫ ᱢᱮᱱᱟᱜᱼᱟ) ᱨᱤᱱ ᱦᱚᱲ ᱮᱞ ᱑᱕,᱖᱒,᱗᱖᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱦᱚᱨ ᱰᱟᱦᱟᱨ
ᱥᱚᱲᱚᱠ ᱰᱟᱦᱟᱨ- ᱱᱟᱥᱤᱠ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞᱣᱮ- ᱱᱟᱥᱤᱠ ᱥᱚᱲᱚᱠ ᱨᱮᱞᱣᱮ ᱥᱴᱮᱥᱚᱱ, ᱫᱮᱣᱞᱤ ᱥᱟᱶ ᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾
ᱩᱰᱟᱹᱱ ᱰᱟᱦᱟᱨ- ᱱᱟᱥᱤᱠ ᱨᱮᱱᱟᱜ ᱳᱡᱷᱟᱨ ᱨᱮ ᱢᱮᱱᱟᱜᱼᱟ ᱩᱰᱟᱹᱱ ᱰᱟᱹᱦᱤ ᱟᱨ ᱜᱟᱱᱫᱷᱤᱱᱚᱜᱚᱨ ᱨᱮ ᱢᱤᱫᱴᱟᱝ ᱢᱟᱨᱮ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱱᱟᱥᱤᱠ ᱠᱷᱚᱱ ᱢᱩᱢᱵᱟᱭ ᱡᱚᱲᱟᱣ ᱟᱠᱟᱱᱟ ᱾ ᱜᱟᱱᱫᱷᱤ ᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ ᱫᱚ ᱥᱤᱯᱟᱹᱦᱤ ᱞᱟᱹᱜᱤᱫ ᱥᱮᱵᱟ ᱟ ᱾ ᱱᱟᱥᱤᱠ ᱩᱰᱟᱹᱱ ᱰᱟᱹᱦᱤ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱨ ᱱᱚᱣᱟ ᱚᱦᱢᱚᱫᱟᱵᱟᱫᱽ, ᱤᱱᱫᱚᱨ ᱟᱨ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱞᱚᱜᱚᱱ ᱜᱮ ᱥᱚᱦᱚᱨ UDAN ᱯᱞᱟᱱ ᱞᱮᱠᱟᱛᱮ ᱵᱮᱝᱜᱟᱞᱩᱨᱩ ᱟᱨ ᱜᱳᱣᱟ ᱥᱟᱞᱟᱜ ᱡᱚᱲᱟᱣ ᱟ ᱾ ᱢᱤᱫ ᱫᱚᱨᱤᱭᱟ ᱩᱰᱟᱹᱱ ᱜᱟᱰᱤ ᱥᱮᱵᱟ ᱯᱩᱱᱮ ᱟᱨ ᱢᱩᱢᱵᱟᱭ ᱡᱚᱲᱟᱣ ᱞᱟᱹᱜᱤᱫ ᱛᱮ ᱜᱚᱝᱜᱟᱯᱩᱨ ᱰᱮᱢ ᱨᱮ ᱢᱤᱫ ᱫᱚᱨᱤᱭᱟ ᱡᱟᱦᱟᱡ ᱜᱷᱟᱴ ᱵᱮᱱᱟᱣ ᱦᱚᱸ ᱦᱩᱭ ᱞᱮᱱᱟ ᱛᱟᱦᱮᱸᱫ ᱱᱚᱣᱟ ᱢᱮᱦᱟᱨ ᱤᱫᱤ ᱛᱮ ᱪᱟᱪᱞᱟᱜ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Unravel Nashik, The City of Abundance 

Nashik Municipal Corporation 


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:Places in the Ramayana
ᱛᱷᱚᱠ:Locations in Hindu mythology
ᱛᱷᱚᱠ:Places in Hindu worship
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ